Izvor napona
<s>Izvor napona je električni uređaj sa dva priključka koji može održavati stabilnu voltažu.</s>

<s>Električnim izvorom općenito smatramo svaku napravu ili sustav koji stvaraju tzv. elektromotornu silu na svojim izlaznim priključnicama.</s><s>U elektrotehnici i elektronici, stvarne električne izvore prikazujemo pojednostavljenim naponskim ili strujnim električnim izvorima.</s>

<s>Idealni naponski električni izvor</s>

<s>Idealnim naponskim električnim izvorom (u daljnjem tekstu: naponski izvor, struja, napon, otpor) podrazumijevamo takav električni izvor gdje napon na izlaznim priključnicama izvora ne ovisi o struji koja protiče kroz njega i ne ovisi o opterećenju.</s><s>Idealni naponski izvor uvijek će davati jednaku nazivnu elektromotornu silu, označimo je s V prema slici lijevo, bez obzira na vrijednost opteretnog otpora R i struju I koja protiče strujnim krugom.</s><s>Idealni naponski izvor ima beskonačno mali unutarnji otpor i nerijetko ga u elektrotehnici nazivamo izvorom konstantnog napona.</s><s>Idealni naponski izvor bi u zamišljenim prilikama kratkog spoja mogao na svom izlazu dati bekonačno veliku struju, no u stvarnosti kratko spajanje realnog naponskog izvora ima za posljedicu njegovo toplinsko uništenje.</s>

<s>Realni naponski izvor</s>

<s>U stvarnim prilikama naponski izvor možemo predstaviti idealnim naponskim izvorom nazivne elektromotorne sile, označimo je sada s  prema slici desno, te u seriju s njim spojenim unutrašnjim otporom izvora  (govori se i o unutarnjem otporu baterije, generatora, pojačala i td.).</s><s>Neopterećen, naponski izvor na priključnicama iskazuje napon  koji je jednak elektromotornoj sili izvora.</s><s>Opterećen, naponski izvor iskazuje na svojim priključnicama napon koji je manji od elektromotorne sile i ovisi o međusobnom odnosu unutarnjeg otpora  izvora i priključenog opterećenja, otpora .</s><s>Povećanjem unutarnjeg otpora naponskog izvora u odnosu na dato opterećenje, naponski izvor sve više gubi svoja obilježja i njegov napon na izlazu postaje sve ovisniji o priključenom opterećenju.</s><s>U slučaju kratkog spoja sav pad napona i cjelokupan utrošak energije ostvaruje se na unutarnjem otporu izvora što u stvarnim prilikama ima za posljedicu njegovo uništenje u razmjerno kratkom vremenu.</s>

<s>Primjeri naponskih izvora
Većina električnih izvora u prirodi ima obilježja naponskih izvora s relativno malim unutarnjim otporom.</s><s>Unutrašnji otpor naponskog izvora ovisan je, na primjer, o radnom i induktivnom otporu svitaka električnog generatora, o tromosti kemijskog procesa putem kojeg dolazi do odvajanja naboja u izvoru, odn. općenito o fizikalnim ili kemijskim uvjetima prilikom kojih dolazi do nastanka elektromotorne sile.</s>

<s>S gledišta potrošača naponski izvor predstavlja utičnica u zidu putem koje se priključujemo na električnu mrežu, električnu bateriju ili akumulator u nekoj od niza standardnih izvedbi, alternator u automobilu ili električni generator u vjetroelektrani.</s>

<s>Za razliku od navedenih naponskih električnih izvora postoje i naponski aktivni električni izvori koji su zasnovani na konstrukciji  različitih elektroničkih sklopova čiji je osnovni cilj smanjenje unutrašnjeg otpora izvora i održavanje postojanosti njegova napona.</s>

<s>Naponski i strujni električni izvori
Premda u primjeni nalazimo daleko više naponskih izvora u odnosu na strujne izvore, u rješavanju različitih električnih mreža i elektroničkih krugova često je praktično naponske izvore pretvarati u strujne električne izvore.</s>

<s>Ukoliko je realni naponski izvor opisan idealnim naponskim izvorom napona  = 10 V i njemu u seriju spojenim unutarnjim otporom = 1 Ohm, tada će nadomjesni strujni izvor imati onu nazivnu struju koja bi potekla strujnim krugom s naponskim izvorom u uvjetima kratkog spoja naponskog izvora, dakle I=10 A. Slijedom odgovarajuće recipročnosti, u pretvorbi naponskog izvora u strujni se unutarni otpor izvora  kod strujnog izvora spaja paralelno strujnom izvoru, odn. izvoru konstantne struje.</s>

<s>Pretvorba naponskih izvora u strujne može se na isti način izvesti i za izmjenični i bilo koji drugi oblik napona i struje, ali uz preduvjet da se u slučaju električnih mreža i izvora s kompleksnim opterećenjima i kompleksnim unutarnjim otporima pretvorba izvede sukladno pravilima kompleksnog računa.</s>

<s>Literatura
A. S. Sedra and K.C. Smith (2004).</s><s>Microelectronic Circuits (Fifth Edition ed.).</s><s>New York: Oxford. pp. §14.5.2 pp.</s><s>1246–1249.</s>

<s>Vidi još 
 Napon
 Napajanje
 Izvor struje</s>

<s>Elektrotehnika</s>

